**Предоставяне чрез телефонна услуга на данъчна и осигурителна информация на клиенти на НАП за декларираните от и за тях данни и данни, съдържащи се в данъчно-осигурителните им сметки**

**I. Общи условия за ползване на услугата**

Услугата е достъпна на телефонния номер на Информационния център на НАП – 0700 18 700. За да ползвате услугата, е необходимо да разполагате с Персонален идентификационен код /ПИК/, издаден от НАП.

Ако не разполагате с ПИК, но желаете да получите такъв от приходната агенция, можете да изискате издаването му от всеки офис на Агенцията с подаване на *Заявление за ползване на електронни услуги, предоставяни от НАП, чрез персонален идентификационен код*. Този и други образци, във връзка с оперирането с ПИК, както и подробна информация за реда и начините за издаване, получаване и ползването му, можете да откриете на интернет страницата на Агенцията (<http://www.nap.bg/>), в рубрика [*„Персонален код“*](http://www.nap.bg/page?id=397).

Телефонната услуга за предоставяне на клиентите на НАП на данъчна и осигурителна информация за декларираните от и за тях данни към НАП и данни, съдържащи се в данъчно-осигурителните сметки, е предназначена за ползване от физически и юридически лица.

**II. Избор на услугата**

1. Наберете телефонен номер 0700 18 700

*Телефонното обаждане е на цената на градски разговор от цялата страна за абонатите на стационарни телефони. Обажданията от мобилни телефони към телефон 070018700 се заплащат по стандартната тарифа на съответния мобилен оператор.*

1. Изберете цифрата, съответстваща на желаната опция.

Ще чуете поздрав, а след него ще чуете описание на различните възможности, които можете да изберете от клавиатурата на телефона.

Възможните функции с избор на цифра са:

Данъци

Осигуряване

Интрастат

Електронни услуги

Жалби и сигнали

Информация за услуги достъпни с ПИК

Не е необходимо да изчаквате гласовата инструкция за всички предишни функции, ако знаете кой номер на каква услуга съответства, за да изберете услугата, която Ви трябва.

1. За да изберете опцията „Информация за услуги достъпни с ПИК“, следва да натиснете от клавиатурата на телефона.
2. След избор на този опция, в зависимост от това, в качеството си на какво лице /физическо или юридическо/ желаете да ползвате услугата, избирате:
	1. За граждани

А) При този избор „Информация за услуги, достъпни с ПИК за граждани“ от клавиатурата на телефона първо въвеждате **ЕГН/ЕИК по БУЛСТАТ\*/ЛНЧ/ЛН/Служебен номер от регистъра НАП**.

\*Ако Вашият идентификатор е ЕИК по БУЛСТАТ, след въвеждането му е необходимо да изберете #.

Б) После въведете **последните 4 /четири/ цифри на Вашият ПИК**.

При коректно въведен идентификатор на физическо лице и цифри от ПИК, обаждането се насочва към служител на Информационния център на НАП.

Ако въведения идентификатор и/или цифри от Вашият ПИК са грешни, ще чуете следното съобщение: „Грешен ЕГН или грешен Персонален идентификационен код“.

* 1. За фирми

А) При този избор „Информация за услуги достъпни с ПИК за фирми“, от клавиатурата на телефона първо **въвеждате Код по БУЛСТАТ и натиснете**

Б) После въведете **последните 4 /четири/ цифри на Вашият ПИК**.

При коректно въведен идентификатор на юридическото лице и цифри от ПИК обаждането се насочва към служител на Информационния център на НАП.

Ако въведения идентификатор и/или цифри от Вашият ПИК са грешни, ще чуете следното съобщение: „Грешен Персонален идентификационен код или грешен идентификационен номер Код по БУЛСТАТ“.

**III. Информация, която можете да получите след идентификацията:**

1. Данни от данъчно-осигурителната Ви сметка, водена от НАП, в това число задължения по сметка, направени вноски по съответната сметка и покрити с тях задължения.
2. Информация за регистрираните трудови договори и други данни от подадените Уведомления по чл.62 от КТ; за осигурено лице по декларации обр. № 1, 3 и 5; за избор на осигуряване и трудова дейност на самоосигуряващите се лица; доходи на физически лица по данни от декларация по чл.50 от ЗДДФЛ; данни от декларации по чл.92 от ЗКПО; декларирани задължения с декларация обр. № 6; информация свързана с формирането на здравноосигурителен статус, включително подадени декларации обр. № 7 и други съобразно подадени към НАП декларации и заявления.